ผมรู้สึกคลื่นไส้และเวียนหัวยิ่งเวลาหลังทานอาหารจะคลื่นไส้มากจนไม่อยากอาหารเลยครับ แต่ไม่มีไข้แถมรู้สึกเหนื่อยและง่วงอยู่ตลอด ตอนแรกนึกว่าเป็นเพราะเดินทางบ่อย แต่เป็ต่อเนื่องกันมา 3 วันแล้วอาการยังไม่ดีขึ้นเลยครับ
สวัสดีค่ะ อาการเวียนศีรษะและคลื่นไส้ อาจมีสาเหตุจาก-น้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน-โรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อนหูชั้นในอักเสบจากการติดเชื้อของหูชั้นกลาง-การเปลี่ยนท่าทางที่เร็วเกินไป-เนื้องอกในสมอง มักเป็นอาการปวดหัวรุนแรงขึ้นเรื่อยๆ ปวดมากตอนเช้า มีอาเจียนพุ่ง อาจมีความผิดปกติทางระบบประสาทเช่นอ่อนแรงแขนขาข้างใดข้างหนึ่งร่วมด้วยการดูแลตัวเองเบื้องต้น การเปลี่ยนท่าทางควรทำช้าๆ ถ้ามีอาการให้รีบนั่งพัก รับประทานยาแก้เวียนศีรษะ ยาแก้คลื่นไส้ได้ ดื่มน้ำมากๆและหากยังเวียนศีรษะมาก มีอาการบ้านหมุน เดินเซ แขนขาอ่อนแรง อ่อนเพลียมากตลอดเวลา ควรรีบไปพบแพทย์เพื่อตรวจเพิ่มเติม